হৃৎপিণ্ড
হৃৎপিন্ডের সর্ববামের নিম্নগামী ভোঁতা অংশকে এ্যাপেক্স বলে। হৃৎ স্পন্দন শোনার জন্য একটি স্টেথোস্কোপ সরাসরি এ্যাপেক্সের উপর স্থাপন করা যায়। এটি বাম মধ্য-ক্ল্যাভিকুলার রেখায় ৫ম ইন্টারকস্টাল স্থানের পেছনে অবস্থিত। স্বাভাবিক পূর্ণবয়স্ক ব্যক্তির হৃৎপিন্ডের ওজন ২৫০-৩৫০ গ্রাম (৯-১২ আউন্স)। কিন্তু একটি অসুস্থ হৃৎপিন্ড বিবৃদ্ধির (organ hypertrophy) কারণে ১০০০ গ্রাম পর্যন্ত হতে পারে। এটি চারটি প্রকষ্ঠ নিয়ে গঠিত: উপরে দুটি "অলিন্দ" (atrium) এবং নিচে দুটি "নিলয়" (ventricle)। নিম্নের বামের ছবিটি ৬৪ বছর বয়স্ক পুরুষ হতে সদ্য বিচ্ছিন্নকৃত একটি হৃৎপিন্ডের।
মনোরোগ বিজ্ঞান
বিশ্ব স্বাস্থ্য সংস্থার পরিসংখ্যান অনুসারে, প্রতি ৪ জনের ভিতর একজন মানুষ কোনো একটি মানসিক রোগের শিকার হয়। উন্নত ও উন্নয়নশীল দেশ মিলিয়ে ৪৫০ নিযুত মানুষ বর্তমানে মানসিক রোগে ভুগছেন। তার ১৫৪ নিযুত 'বিষাদগ্রস্ততা' (), ২৫ নিযুত 'স্কিজোফ্রেনিয়া' (), ৯১ নিযুত মদব্যবহারজনিত রোগ এবং ১৫ নিযুত অন্যান্য নেশাযুক্ত দ্রব্যজনিত রোগে ভুগছেন। এই পরিসংখ্যান মতে, মানসিক রোগের প্রাদুর্ভাব ডায়াবেটিস, কর্কট রোগ ও হৃদযন্ত্রের রোগেও বেশি। মানসিক রোগসমূহে গোটা পৃথিবীতে সর্বাধিক প্রাদুর্ভূত রোগের তালিকার প্রথম দশটি স্থানের ভিতর পাঁচটিই অধিকার করে আছে। আমেরিকা যুক্তরাষ্ট্র, কানাডা ও পশ্চিম ইউরোপে সর্বাধিক প্রাদুর্ভূত রোগই হল মানসিক রোগ।